เรื่องร้องเรียน (ไม่ระบุ) วันที่ 2022-08-03 08:55:42 — แขวงบางบอนใต้ เขตบางบอน กรุงเทพมหานคร
ขอความเมตตาและความกรุณาจากท่าน ดิฉันทำงานอยู่ศูนย์สาธารณสุข65ทำงานมา6ปี8เดือนแล้วค่ะได้รับเงินเป็นรายวันมาตลอดวันละ375บาททำอาทิตย์ละ5วัน ในวันหยุดเสาร์ อาทิตย์ และ วันหยุดต่างๆ ไม่ได้เงิน เดือนนึงมีรายได้ไม่ถึง8000และหักประกันสังคมอีก ตอนนี้งานจากนโยบายเยอะมากค่ะเพราะได้รับคำสั่งจากพยาบาล เช่น ช่วยตรวจโควิด ช่วยตรวจสุขภาพ พยาบาลออกคำสั่งให้พวกพนักงานรายวันทำ แต่พยาบาลใช้สิทธิราชการได้รับค่าเสี่ยงภัย แต่พวกเราทำงานรายวันถ้าติดโควิดก็หักเงินอีก10วัน ที่เรียนท่านมาทั้งหมดนี้ดิฉันแค่อยากได้เป็นเงินเดือนประจำไม่หักวันหยุด หรือได้เป็นลูกจ้างประจำค่ะเพื่อจะได้ค่าใช้จ่ายพอใช้ในครอบครัวเพราะตอนนี้ต้องดูแลแม่ที่ป่วย ตัวดิฉันเองก็เป็นโรคหัวใจ  ส่วนสามีทำงานอยู่เขตบางบอนเป็นลูกจ้างชั่วคราว โยธาระบายน้ำ ใช้สิทธิประกันสังคม เวลา พ่อ แม่ สามีไปหาหมอ ต้องไปกู้เงินเสียดอกเบี้ยมาจ่ายค่ายา ถึงเบิกได้เอาบิลมาเบิกแต่ต้องรอ 1เดือน ซึ่งเสียค่าดอกเบี้ยแล้วค่ะ เรื่องที่จะขอความช่วยเหลือจากท่านคือ โปรดปรับเงินเดือนให้ดิฉันเป็นรายเดือน  และโปรดแก้ไขสิทธิการรักษา พ่อ และ แม่สามี เป็นสิทธิบัตรทองในขณะที่สามียังไม่ได้รับการเป็นลูกจ้างประจำ จึงเรียนมาเพราะเดือดร้อนจริงๆ และขอให้ท่านโปรดพิจารณาด้วยค่ะ ขอบคุณค่ะ